SAD: Spomen-kompleks Martinu Lutheru Kingu u završnoj fazi
Otvaranje će biti 28. 8. 2011, na dan kada je Martin Luther King 1963. godine u Washingtonu održao svoj čuveni govor "I have a dream"
Programom svečanog otvaranja spomen-kompleksa Martinu Lutheru Kingu planirano je da Barack Obama, prvi američki predsjednik tamne boje kože, svojim govorom uveliča ceremoniju otvaranja. Nakon 20 godina planiranja, priprema, prikupljanja potrebnog novca i dosta već toga urađenog, izgradnja spomen-kompleksa u slavu i čast Martina Luthera Kinga, najistaknutijeg borca za prava američkih crnaca i dobitnika Nobelove nagrade za mir približava se završetku. Centralni dio kompleksa biće visoka statuta doktora Kinga, veliki kameni zid sa citatima iz njegovih govora i zapisa, te prodavnica knjiga. San Martina Luthera Kinga da svi ljudi u Sjedinjenim Državama imaju jednaka prava i sve što je uradio da ostvari taj san ostavili su neizbrisiv trag u američkoj povijesti. Impresivan spomen-kompleks u njegovu čast u centru Washingtona biće otvoren 28. avgusta iduće godine, na dan kada je 1963. godine u glavnom američkom gradu održao svoj čuveni govor "I have a dream." Harry Johnson, predsjednik Memorijalne fondacije Martin Luther King ističe: Kao lider američkog pokreta za ljudska prava šezdesetih godina prošlog stoljeća, Martin Luther King je predvodio niz marševa i protesta širom američkog juga, propovijedao nenasilje bivajući izložen nasilju, više puta bio zatvaran zbog svojih aktivnosti, ali i dočekao dan kada je predsjednik Lindon Johnson 1964. godine potpisao Zakon o ljudskim pravima kojim je zabranjena svaka diskriminacija na rasnoj, religijskoj i etničkoj osnovi. Četiri godine kasnije, 4. aprila 1968. Martin Luther King je ubijen u Memphisu. Spomen-kompleks u njgovu čast prostiraće se na prostoru od jednog i po hektara nedaleko od vašigntonskog monumenta i spomen-kompleksa predsjednicima Thomasu Jeffersonu i Abrahamu Lincolnu. Us sve ostale sadržaje, centralni dio biće granitna struktura od 1.600 metričkih tona u kojoj je uklesana 10 metara visoka statua Martina Luthera Kinga, rad kineskog vajara Lei Yixina. O izboru kineskog umjetnika gospodin Johnson kaže: Spomen-kompleks će biti moćan simbol različitosti i puta kojim su Sjedinjene Države prošle od tih različitosti do jednakih građanskih prava za sve one koji žive na američkom tlu. - takođe ističe gospodin Johnson, predsjednik Memorijalne fondacije Martin Luther King. Programom svečanog otvaranja spomen-kompleksa Martinu Lutheru Kingu planirano je da Barack Obama, prvi američki predsjednik tamne boje kože, svojim govorom uveliča ceremoniju otvaranja.